tartuNLP/wikipedia-smugri-20251201 huggingface dataset:
Lepsı

Lepsı () on Balqaşjärveen laskeva joki Jetısun alueella Kazakstanissa. Sen pituus on 418 kilometriä ja valuma-alueen laajuus 9 400 neliökilometriä.
Lepsı saa alkuna Džungarian Alataun pohjoisrinteen jäätiköiltä. Se virtaa yläjuoksullaan vuolaana syvissä kanjoneissa ja laskee laajan tasangon kautta Balqaşin kaakkoisosaan. Keskimääräinen virtaus Qoilyqin kylän luona on 24,9 kuutiometriä sekunnissa.
Lepsın varrella on heinämaita ja laitumia, ja sen vettä käytetään maatalouden keinokasteluun. Säännöstelyä varten on rakennettu patoja ja Lepsın kanava. Joen varrella sijaitsee Lepsın kylä.
Piste (kategoriateoria)

Piste on kategoriateorian peruskäsite, joka vastaa kategorian olioita eli yksittäisiä ”kohteita”, joiden välillä kulkevat nuolet kuvaavat yhteyksiä.
Kategorian pisteet ja nuolet yhdessä muodostavat kategorian rakenteen.
Kategoriateoriassa pisteitä ei lähtökohtaisesti tarkastella niiden sisäisen rakenteen kautta, vaan suhteessa toisiin pisteisiin nuolien avulla. Näin pisteet ovat abstrakteja olioita, joiden merkitys määräytyy niiden välisten suhteiden kautta.
Pisteistä voidaan käyttää myös nimityksiä objekti tai kappale.
Kansantajuinen selitys.
Pisteet ovat kategoriateorian ”solmuja”, joista nuolet alkavat ja joihin ne päättyvät. Ne eivät itsessään sisällä tietoa rakenteesta, vaan se on seuraus niiden asemasta suhteessa muihin pisteisiin.
Kategorian piste voi edustaa esimerkiksi joukkoa, ryhmää, topologista avaruutta tai mitä tahansa muuta matemaattista rakennetta, johon liittyy rakenteen säilyttäviä kuvauksia.
Määritelmä.
Kategoria formula_1 koostuu luokasta pisteitä formula_2 ja luokasta pisteiden välisiä nuolia formula_3, jotka täyttävät seuraavat ehdot:
Näin piste toimii nuolten ”ankkurina” tai ”solmuna”: ilman pisteitä ei ole alkua eikä loppua nuolille, eikä siten myöskään kategoriaa.
Esimerkkejä.
Eri kategorioissa pisteet saavat erilaisia tulkintoja:
Erityisiä pisteitä.
Joillakin kategorioilla on olemassa pisteitä, joilla on erityisiä ominaisuuksia.
Merkitys kategoriateoriassa.
Pisteet ovat kategorian perusrakenne: ne määrittävät, mistä nuolet voivat alkaa ja mihin ne voivat päättyä. Ilman pisteitä ei ole mahdollista määritellä nuolia eikä niiden liitoksia.
Kategoriateorian monissa käsitteissä — kuten ylinuolet, luonnolliset muunnokset, rajat ja Yonedan apulause — pisteillä on keskeinen rooli.
Niitä voidaan pitää kategoriateorian olioina, kun taas nuolet kuvaavat näiden olioiden välisiä suhteita.
Sulttaani Abdul Aziz Shahin lentoasema

Sulttaani Abdul Aziz Shahin lentoasema eli Subangin lentoasema on kansainvälinen lentoasema Subangissa, Selangorin osavaltiossa Malesiassa. Se toimi Malesian pääkaupungin Kuala Lumpurin pääasiallisena lentoasemana vuodesta 1965 vuoteen 1998, jolloin Kuala Lumpurin kansainvälinen lentoasema valmistui. Kenttää käyttää myös Malesian kuninkaalliset ilmavoimat.
Lentokenttä avattiin vuonna 1965 ja se korvasi Sungai Besin lentoaseman Kuala Lumpurin pääasiallisena lentoasemana.
Lentoasemalta lennetään nykyisin rahtilentoja, kotimaanlentoja sekä rajoitetusti ulkomaanlentoja. Vuodesta 2002 vuoteen 2023 lentoasemalta ei saanut operoida suihkuturbiinilentokoneilla, mutta kielto on sittemmin purettu. Lentoasemasta on suunniteltu Kuala Lumpurille kunnollista vaihtoehtoista, lähempänä kaupunkia sijaitsevaa lentoasemaa, mutta esimerkiksi Malesian suurin halpalentoyhtiö AirAsia on vetäytynyt lentoasemalta kokonaan. Terminaalirakennusta pidetään pienenä ja vanhentuneena, ja vain 45 kilometrin etäisyys Kuala Lumpurin kansainvälisestä lentoasemasta rajoittaa aseman lennonjohtojärjestelyjä.
Lentoasema on nimetty Malesian kuninkaan ja Selangorin sulttaanin Salahuddin Abdul Azizin mukaan.
Regulaattoriliike

Regulaattoriliike oli siirtomaahallintoa vastustanut aseellinen liikehdintä Iso-Britannian siirtokunnassa Pohjois-Carolinassa noin 1766–1771. Siirtokunnan läntisten alueiden uudisraivaajat kokosivat yli 2 000 miehen aseellisen joukon, sillä he kokivat tulleensa ohitetuiksi siirtomaan hallinnossa. Brittien sotajoukot löivät kapinalliset keväällä 1771, mikä lopetti liikehdinnän. Pohjois-Carolina ei tapahtumien vuoksi lähtenyt hanakasti mukaan Yhdysvaltain vapaussotaan viisi vuotta myöhemmin.
Tiina Ristikari

Tiina Ristikari (s. 1980) on suomalainen yhteiskuntatieteilijä ja toimitusjohtaja. Hän on toiminut Väestöliiton toimitusjohtajana maaliskuusta 2025 lähtien. Ennen työtään Väestöliitossa Ristikari toimi Itsenäisyyden juhlavuoden lastensäätiö Itlan tutkimusprofessorina ja kehitysjohtajana.
Koulutukseltaan Ristikari on yhteiskuntatieteiden tohtori ja lapsiperhetutkimuksen dosentti. Hän asuu Espoossa puolisonsa Jukan kanssa ja heillä on neljä lasta.
Sorsalammi (Nurmijärvi)

Sorsalammi on Uudellamaalla Nurmijärvellä Nukarissa sijaitseva järvi.
Maantietoa.
Sorsalammi on 150 metriä pitkä, 100 metriä leveä, ja sen pinta-ala on 1,0 hehtaaria. Se sijaitsee kantatien 45 eteläpuolella ja välillä alla olevalla harjujaksolla maaston painaumassa. Lammen itäpuolella kohoaa lähes 40 metrin korkeuteen vedenpinnasta Kuperkeikka-mäki. Lammen ympärillä on muuten vain viiden metrin korkuinen rinne. Luoteisrantaan ulottuu pieni peltopalsta. Lammella ei ole kartan mukaan saaria, vaikka lammen suurin syvyys on vain 0,4 metriä. Lammen rantaviivan pituus on 400 metriä. Lammen länsipuolella on neljä kiinteästi asuttua tilaa, joille tulee tie kantatien vieressä ja Nukarin kautta kulkevalta yhdystieltä 11485.
Vedenlaatu.
Lampi sijaitsee soranottoalueella, jossa lammen vesi on peräisin pohjavedestä. Vuonna 2007 tehdyssä tutkimuksessa näkösyvyys ylettyi näytteenottopaikalla pohjaan asti. Veden happipitoisuus oli pinnassa ylikyllästyneenä hapesta (kyllästysprosentti 120 % ) ja happipitoisuus vaihteli pinta- ja pohjaveden välillä 10,4–7,4 milligrammaa litrassa vettä. Happea oli eliöille varsin riittävästi. Veden happamuustaso oli pH 7,2 eli neutraali. Veden ravinnetilanne oli hälyttävän korkea. Kokonaisfosforipitoisuus oli 84 mikrogrammaa litrassa vettä (μg/l) ja se oli hyvin korkea. Sorsalammi oli tämän perusteella erittäin rehevä, vaikka kokonaisfosforipitoisuus oli vain noin 40 prosenttia vuonna 1987 mitatusta arvosta. Myös kokonaistyppipitoisuus oli vuonna 2007 lähes puolet alhaisempi kuin vuonna 1987.
Matalaa lampea ovat rehevöittäneet rannalla aikaisemmin laiduntaneet lehmät ja lammen ekologinen tila on luokiteltu huonoksi. Vuonna 2007 huomattiin, että lammella ruokittiin sorsia. Sorsien ruokaa varisi veteen ja sorsat myös ulostivat siihen, joten ruokinta oli vaikuttamassa lammen rehevöitymiseen. Lammessa eli runsaasti pieniä ruutanoita. Sorsien jäljiltä havaittiin vedessä kampylobakteeria. Lampea ei voinut suositella uimakäyttöön tai vihannesten kasteluun.
Vesistösuhteet.
Sorsalammi sijaitsee Vantaanjoen vesistössä (vesistöaluetunnus 21) Vantaan yläosan alueella (21.02), jonka Metsäkylän-Nummenniityn alueeseen (21.021) lampi kuuluu. Siihen ei laske ojia eikä sillä ole laskuojaa. Kaikki vesi joko haihtuu tai suotuu pois pohjaveteen ja päätyy lopulta lähellä virtaavaan Vantaanjokeen. Lammen vedenpinnan korkeus on 75,6 metriä mpy. (N2000, ennen se oli 75,3 m (N60)).
Historiaa.
Vuoden 1960 peruskartassa on lammen lähellä toimi yksittäinen maatila. Lammen pohjoispuolelle avattiin soranottoalue, joka näkyy vuoden 1974 kartassa. Vuonna 1983 on lampea ohittavan tien viereen rakennettu omakotitalo.
Samuel Honzek

Samuel Honzek (s. 12. marraskuuta 2004 Trenčin, Slovakia) on slovakialainen jääkiekkoilija. Honzek edustaa NHL-joukkue Calgary Flamesia. Hänellä on sopimus joukkueen kanssa kauden 2027–2028 loppuun saakka. Ennen NHL-uraansa hän edusti Slovakian Extraligassa pelaavaa kasvattajaseuraansa HK Dukla Trenciniä ja WHL-juniorisarjassa Vancouver Giantsin joukkuetta. Flames varasi hänet ensimmäisellä kierroksella 16. varausvuorolla . Hänen pelipaikkansa on vasen laitahyökkääjä tai keskushyökkääjä.
Honzek on pelannut 54 Slovakian Extraligan runkosarjan ottelua. Näissä otteluissa hän on tehnyt kymmenen maalia ja neljä syöttöä eli yhteensä 14 tehopistettä. Honzek on pelannut neljä Slovakian Extraligan pudotuspelien ottelua ilman tehopisteitä. Honzek on pelannut viisi NHL:n runkosarjan ottelua ilman tehopisteitä. Hän kuului Slovakian joukkueeseen Ruotsin ja Tanskan MM-kilpailuissa 2025. Kaikki uran tilastot päivitetty 8. lokaakuuta 2025.
Alsterdorfin metroasema

 Alsterdorf on Hampurin metron U1-linjan asema, joka avattiin 1. joulukuuta 1914. Asemaa käyttää arkisin 14 254 matkustajaa päivässä.
Sijainti.
Asema sijaitsee samannimisen Alsterdorfin kaupunginosan eteläreunalla, suoraan Winterhuden rajalla. Välittömässä läheisyydessä on jo useiden vuosien ajan sijainnut muun muassa Hampurin poliisin päämaja. Samalla rautatiepenkereellä, metroraiteiden eteläpuolella, sijaitsee Hampurin tavaraliikennerautatien ohitusraide.
Rakenne ja historia.
Alsterdorfissa on 120 metriä pitkille junille sopiva keskilaituri penkerreellä. Ainoa sisäänkäynti on koillispäässä, ja siinä on liukuportaat. Kesäkuusta 2023 lähtien asema on ollut esteetön.
Asema avattiin vuonna 1914 osana silloista kehälinjan (U3) haaralinjan jatketta Ohlsdorfista Kellinghusenstraßelle, josta tuli myöhemmin osa nykyistä U1:tä. 1970-luvun puoliväliin asti sisäänkäynti johti suoraan Hindenburgstraßelle, ennen kuin se siirrettiin nykyiselle paikalleen raitiovaunulinjan 9 lakkauttamisen yhteydessä. Kun raitiovaunuliikenne oli lopetettu, Heubergredderin risteyksen tilalle rakennettiin bussipysäkki, jota aluksi palvelivat bussilinjat 109 ja 217. Sisäänkäyntirakennusta modernisoitiin viimeksi laajasti vuonna 1997, jolloin asennettiin liukuportaat ja kioski. Alkuperäinen rakennus purettiin osana peruskorjaustoimenpiteitä. Vuoden 2022 puolivälissä sisäänkäyntirakennus rakennettiin uudelleen hissin asentamisen yhteydessä.
Emmanuel-yhteisö

Emmanuel-yhteisö () on ranskalaislähtöinen, kansainvälinen katoliseen karismaattiseen uudistukseen kuuluva, vuonna 1972 perustettu yhteisö.
Yhteisön perustivat Pierre Goursat (1914-1991) ja Martine Laffitte-Catta Pariisissa, karismaattisen rukousryhmän kokemuksiin perustuen. Sen alkuperäiset jäsenet olivat kaikki maallikkoja, naimisissa olevia tai naimattomia, mutta nykyään sen jäsenistöön kuuluu sekä pappeja että maallikkoja. Yhteisö on saanut nimensä Raamatun kohdan mukaan: "neitsyt tulee raskaaksi ja synnyttää pojan ja antaa hänelle nimen Immanuel" (; vrt. ).
Jälkikäteen yhteisön kehittyminen on nähty vastauksena tiettyyn tilanteeseen Ranskassa. Rukous ja evankeliointi eivät olleet ihmisille ilmeisiä ja monet papit jättivät kirkon. Yhteisön perustajat ymmärsivät, että pelkkä rukousryhmä ei riittänyt. Tarvittiin yhteisö, joka keskittyisi adoraatioon, myötätuntoon ja evankelioimiseen, mitkä kaikki puuttuivat tuolloin katolisesta kirkosta Ranskassa.
Yhteisö levisi maailmanlaajuiseksi perustettuaan keskuksen vuonna 1975 Paray-le-Monialiin, jossa Pyhän Sydämen ilmestykset tapahtuivat, ja aloitettuaan kesätapahtumien pitämisen. Vatikaani tunnusti yhteisön virallisesti kansainväliseksi uskovien yhdistykseksi vuonna 1992. 1990-luvulta lähtien yhä useammat piispat ympäri Ranskaa ovat kutsuneet yhteisön jäseniä auttamaan seurakuntien elvyttämisessä. Yhteisöllä oli vuonna 2025 12 000 jäsentä 60 maassa, mukaan lukien 275 pappia ja noin 100 seminaristia, sekä 225 selibaattiin sitoutunutta miestä ja naista. Emmanuel-yhteisö on lisäksi ollut merkittävä pappiskutsumusten lähde Ranskassa. Yhteisöön liittyviä piispoja ovat Toulousen arkkipiispa Guy de Kerimel, Fréjus-Toulonin piispa Dominique Rey ja Chartresin piispa Philippe Christory.
Emmanuel-yhteisö tunnetaan myöskin nuorten lähetyskouluista, jollainen sijaitsee muun muassa New Yorkissa. Yksi yhteisön hankkeista on Sakkeus-kurssi, jonka tavoitteena on juurruttaa katolinen yhteiskuntaopetus jokapäiväiseen elämään.
Pyhäniemi (Kuola)

Pyhäniemi () on Pohjoisen jäämeren niemi Kuolan niemimaalla Murmanskin alueella Venäjällä. Niemen katsotaan erottavan Barentsinmeren Vienanmerestä sekä Muurmannin rannikon Turjan rannikosta. 
Nimellä voidaan viitata joko laajempaan niemeen ("poluostrov") tai sen pohjoiskärkeen ("mys"). Laajempi Pyhäniemi on noin 15 kilometrin pituinen ja kolmen kilometrin levyinen. Sen korkein kohta sijaitsee 179 metriä merenpinnan yläpuolella.
1400-luvulla pomorit tunsivat niemen nimellä "Terski mys", norjalaiset taas nimellä "Vegestad". Niemen länsi- ja itärannalla on ollut kalastajien tilapäisiä asumuksia 1600-luvulta lähtien. Vuonna 1828 hydrografi Mihail Reineke rakennutti niemen kärkeen puisen tornin merenkulun opasteeksi. Niemelle rakennettiin majakka vuonna 1862 vanhan vetotaipaleen lähelle. 1920-luvulla majakan yhteyteen syntyi "Svjatonosski Majakin" asutus, joka nimettiin vuonna 1939 Svjatoi Nosiksi. 1980-luvulta alkaen niemi ja asutus ovat kuuluneet Ostrovnoin suljettuun kaupunkiin.
2934 Aristophanes

2934 Aristophanes (4006 P-L) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on Ch-luokkaa (SMASSII).
Asteroidi on luokiteltu kuuluvaksi Veritas-ryhmään.
2930 Euripides

2930 Euripides (6554 P-L) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen spektrityyppi on C-luokkaa (SMASSII).
Saint-Siffret

Saint-Siffret () on kunta Ranskan eteläosassa Gardin departementissa Oksitanian alueella. Se sijaitsee noin 30 kilometriä Nîmesin kaupungista koilliseen.
Kunta sijaitsee massiivisen urgonilaisen kalkkikiviylängön juurella. Ylängön keskikorkeus on 180 metriä. Kunnan pohjoispuolella on näkymät tasangolle ja ympäröiville viinitarhoille. Saint-Siffretin kylä on keskiaikainen, jossa on mukulakivikatuja ja 1400-luvun kivitaloja. Kaupunki on suosittu paikka monien kakkosasunnoksi.
Romaaninen Saint-Siffretin kirkko on rakennettu 1100-luvun lopulla. Kirkon pohjoispuolella sijaitseva rakennus on samalta ajalta. Se kuului Uzèsin piispanistuimelle, joka varastoi sinne talonpoikien kymmenykset, eli osan heidän sadosta. Kirkon alapuolella oleva vuonna 1715 rakennettu pappila on nykyään kaupungintalo. Kirkkoa ympäröinyt hautausmaa siirrettiin vuoden 1776 jälkeen kylän muurien ulkopuolelle kuninkaallisen asetuksen mukaisesti. Kirkon vieressä olevassa pienessä puutarhassa on Pyhän Siffreinin veistos.
5592 Oshima

5592 Oshima (1990 VB4) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on luokiteltu kuuluvaksi Veritas-ryhmään.
David Ho

David Da-i Ho (; s. 3. marraskuuta 1952 Taichung) on taiwanilais-yhdysvaltalainen virologi. Hän on tutkinut muun muassa HI-viruksen patogeneesiä, HIV- ja koronavirustartuntojen ennaltaehkäisyä ja HI-virukselta suojaavan rokotteen kehittelyn mahdollisuuksia.
Ho muutti 12-vuotiaana Los Angelesiin. Hän opiskeli Massachusetts Institute of Technologyssa ja sai luonnontieteiden kandidaatin arvon California Institute of Technologysta vuonna 1974. Hän valmistui Harvard Medical Schoolista vuonna 1978. Hon tutkimustyö vaikutti ratkaisevasti HIV-tartunnan muuttumiseen hoidettavaksi yhdistelmälääkehoidon avulla 1990-luvun puolessavälissä. Ho on toiminut professorina Rockefeller-yliopistossa ja Columbian yliopistossa sekä johtajana Aaron Diamond AIDS Research Centerissa. Ho valittiin "Time"-lehden Man of the Yeariksi 1996. Hän sai Presidential Citizens Medalin vuonna 2001. Ho on saanut myös lääketieteen Ernst Jung -palkinnon. Hän on American Academy of Arts and Sciencesin, National Academy of Medicinen ja Academia Sinican jäsen.
Ho toimi SARS-epidemian aikana vuosina 2002–2003 Kiinan, Hongkongin ja Taiwanin hallitusten neuvonantajana. Myöhemmin hänen laboratorionsa alkoi tutkia covid-19-pandemian aiheuttaneen viruksen ennaltaehkäisyä ja hoitoa.
NHL-kausi 2025–2026

NHL-kausi 2025-2026 on National Hockey Leaguen 108. kausi. Runkosarja alkoi keskiviikkona 8. lokakuuta 2025 ja loppuu 16. huhtikuuta 2026. Hallitsevana mestarina kauteen lähtee Florida Panthers toista vuotta putkeen.
Viime kaudella NHL:ään liittynyt Utah Hockey Club vaihtoi nimensä Utah Mammothiksi. Asiasta päätettiin yleisöäänestyksellä.
 ensimmäisen varauksen sai New York Islanders, joka varasi Matthew Schaeferin.
NHL kertoi myös kaudesta 2026-2027 vuoteen 2030 ulottuvan työehtosopimuksen uudistuksista. Runkosarjan ottelumäärä tulee nousemaan 82:sta 84:een. Tämä tarkoittaa harjoitusotteluiden- ja leirien vähentämistä. Lisäksi palkkakatto ulottuu jatkossa myös pudotuspeleihin, sillä seurat ovat hyödyntäneet aiempaa porsaanreikää asettamalla pelaajia pitkäaikaisloukkaantuneiden listalle välttääkseen palkkakaton ylittymisen. Myös sopimusten enimmäispituus lyhenee. Jatkossa jatkosopimuksen voi allekirjoittaa seitsemän vuoden mittaiseksi, mutta vapaan pelaajana kohdalla enimmäispituus on kuusi vuotta. Uuden työehtosopimuksen myötä minimipalkka kasvaa ja kaulasuojat muuttuvat pakolliseksi kaikille liigassa pelaaville. Jatkossa pelaajien ei ole myöskään pakko saapua otteluun puku päällä.
Ohjelma.
Ruotsissa pelattavat ottelut.
Nashville Predators ja Pittsburgh Penguins pelaavat kaksi ottelua Avicii Arenalla, Tukholmassa 14. ja 16. marraskuuta 2025.
Ulkoilmaottelut.
NHL Winter Classic -ottelu järjestetään 2. tammikuuta 2026 LoanDepot Parkilla, Miamissa, kun Florida Panthers isännöi New York Rangersia.
NHL Stadium Series -ottelu järjestetään 1. helmikuuta 2026 Raymond James Stadiumilla, Tampassa, kun Tampa Bay Lightning isännöi Boston Bruinsia.
Tähdistöottelu.
Kauden 2026 tähdistöottelua ei järjestetä Milanon 2026 talviolympialaisten vuoksi. Tänä aikana koko liigassa on yhteensä 18 päivän tauko, sillä NHL-pelaajat pelaavat ensimmäistä kertaa olympialaisissa sitten Sotšin 2014 talviolympialaisten.
Siegfried Carpentrasilainen

Siegfried Carpentrasilainen () ( – 570) oli Carpentrasin piispa.
Siegfried Carpentrasilainen oli italialaista alkuperää oleva munkki, ja hänen uskotaan syntyneen Albanossa. Hänen isänsä uskoi hänet Lérinsin saarella olevaan luostariin kymmenen vanhana. Munkiksi tultuaan hän tuli tunnetuksi lahjoistaan manaajana ja yrttiasiantuntijana. Usein pelkästään hänen vierailunsa riitti parantamaan sairaita. Pyhä Caesarius vihki hänet papiksi Arlesissa, ja nimitti hänet piispaksi ensin Venasquessa noin vuonna 530 ja sitten Carpentrasissa. Pyhä Siegfried kuvataan usein pitämässä käsissään hevosen suitsia. Pyhä Helena löysi Pyhän Ristin ja siinä olleet Pyhät naulat. Helena antoi naulat pojalleen Konstantinukselle, joka teki yhdestä naulasta hevosen suitset. Suitsia säilytetään Carpentrasin katedraalissa pyhäinjäännöksenä.
Veritas-ryhmä

Veritas-ryhmä on asteroidiryhmä, joka sijaitsee sijaitsee asteroidivyöhykkeen ulommalla reunalla. Ryhmän asteroideille on tyypillistä alhainen albedo ja C- tai D-spektrityypin asteroidiluokka. Ryhmän asteroidien arvioidaan olevan tulosta suuremman kohteen törmäyksestä ja ryhmä on suhteellisen nuori vain noin kahdeksan miljoonan vuoden ikäisenä. Ryhmä on saanut nimensä asteroidin 490 Veritas mukaan, joka saattaa olla "tunkeilija" eikä ehkä ole sen varsinainen jäsen.
Ryhmään kuuluviksi asteroideiksi on luokiteltu muun muassa 490 Veritas, 844 Leontina, 1086 Nata, 2428 Kamenyar, 2934 Aristophanes ja 5592 Oshima.
Nelson Gutiérrez

Nelson Daniel Gutiérrez Luongo (s. 13. huhtikuuta 1962 Montevideo) on uruguaylainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 183-senttimetrinen. Gutiérrez pelasi 57 ottelua Uruguayn A-maajoukkueessa.
Gutiérrez pelasi seuraurallaan kotimaansa lisäksi Kolumbiassa, Argentiinassa, Italiassa ja Espanjassa. Hän edusti kotimaassaan Peñarolia ensin vuodet 1980–1985 ja myöhemmin 1993–1998. Gutiérrez voitti sen riveissä kuudesti Uruguayn liigamestaruuden. River Platen joukkueessa hän taas voitti Argentiinan liigamestaruuden. Lisäksi hän voitti sekä Peñarolin että River Platen kanssa kertaalleen Intercontinental Cupin ja Copa Libertadoresin.
Gutiérrez pelasi ensimmäisen A-maaottelunsa kesäkuussa 1983 Paraguayta vastaan. Hän oli mukana voittamassa vuoden 1983 Copa Américaa ja pelasi lopputurnauksessa joukkueensa kaikki ottelut. Hän pelasi joukkueensa kaikki neljä ottelua vuoden 1986 MM-kilpailuissa. Hän voitti seuraavana vuonna toisen Copa Américansa. Gutiérrez päätti maajoukkueuransa pelaamalla neljä ottelua vuoden 1990 MM-kilpailuissa.
Knut Wigert

Knut Wigert (3. lokakuuta 1916 Skien – 14. kesäkuuta 2006 Oslo) oli norjalainen näyttelijä. Hän tuli tunnetuksi erityisesti rooleistaan Ibsenin näytelmissä Norjan kansallisteatterissa. Hän oli myös yksi Ibsen-kotimuseon perustajista.
Wigert kävi 1930-luvun puolivälissä lukiota Oslossa ja näytteli opintojen ohella sivuosia Det Nye Teaterissa sekä Centralteatretissa. Vuonna 1938 hän sai kiinnityksen Norjan kansallisteatteriin, missä hän pysyi vuoteen 1987. Toisen maailmansodan aikaisen miehityksen aikana Wigert ilmoittautui vapaaehtoisena asepalvelukseen ja sai upseerikoulutuksen Sandhurstin kuninkaallisessa sotakorkeakoulussa Englannissa. Hän osallistui brittiläisten joukkojen ja norjalaisten vastarintamiesten yhteiseen iskuun saksalaisia miehittäjiä vastaan Måløyssä joulukuussa 1941. 
Teatterin lisäksi Wigert esiintyi myös elokuvissa, muun muassa Norjan vastarintaliikkeestä kertovassa "Englandsfareressa". Hän oli myös innokas kirjanorjan puolustaja ja vastusti hanketta, jolla olisi luotu yksi yhteinen kirjakieli yhdistämällä kirjanorja ja uusnorja.
Jørn Ording

Jørn Ording (21. helmikuuta 1916 Kristiania – 11. maaliskuuta 2001) oli norjalainen näyttelijä. Hän teki ensiesiintymisensä Den Nationale Scenessä vuonna 1938 ja oli pitkään kiinnitettynä Norjan kansallisteatteriin. Ording teki myös joitakin elokuvarooleja, esimerkiksi "Englandsfareressa" vuonna 1946.
Wprost

Wprost on puolalainen vuonna 1982 perustettu yhteiskunnallinen viikkolehti. Se on linjaltaan konservatiivinen ja ilmestyy maanantaisin.
Dziennik Gazeta Prawna

Dziennik Gazeta Prawna (lyh. DGP) on puolalainen vuonna 2009 perustettu talouteen ja oikeusasioihin keskittyvä sanomalehti. Se ilmestyy maanantaista perjantaihin ja on linjaltaan liberaalikonservatiivinen.
Funtoo Linux

Funtoo Linux on Gentoo Linuxiin pohjautuva Linux-jakelu, jonka tavoitteena on parantaa Gentoon ydintekniikkaa. Funtoon perusti Daniel Robbins, joka on myös Gentoon perustaja ja entinen projektijohtaja.
Projekti päättyi elokuussa 2024 ilman jatkajaa ja siirtyi "harrastusmoodiin", jossa bugien seuranta suljetaan ja foorumit ovat vain luettavissa.
Anna Saraste

Anna Saraste (s. 1989) on suomalainen toimittaja. Saraste on työskennellyt vuodesta 2019 Saksan yleisradioyhtiön Deutsche Wellen englanninkielisissä televisiouutisissa Berliinissä. Hän toimii sekä MTV Uutisten että Kauppalehden Saksan-kirjeenvaihtajana.
Saraste asui lapsena Heidelbergissä, Etelä-Saksassa. Hänen isänsä on tutkija Matti Saraste (1949–2001).
Anna Saraste on valmistunut Tampereen yliopistosta yhteiskuntatieteiden maisteriksi vuonna 2015. Sitä ennen hän kävi Helsingin Suomalaista Yhteiskoulua.
Totti

Totti on suomalainen miehen etunimi ja myös sukunimi. Sille ei ole almanakassa omistettu tiettyä nimipäivää.
Totti on alkuaan puhuttelumuoto suomenruotsalaisessa almanakassa olevasta Torsten-nimestä, jonka nimipäivää vietetään 27. helmikuuta. Torsten-nimeä käytetään myös Ruotsissa ja Tanskassa, ja sen yleisin suomenkielinen asu on Torsti. Nimien lähtökohtana on ’Thor-jumalan kiveä’ tarkoittava muinaisskandinaavinen nimi Thorsten.
Suomessa nimi Totti on toukokuuhun 2025 mennessä annettu noin 390 henkilölle. Muutamia Totti-nimisiä oli jo 1800-luvulla, mutta suurin osa heistä on syntynyt vuoden 1970 jälkeen.
Mauno Juhola

Mauno Olavi Juhola (18. maaliskuuta 1923 Tampere – 15. kesäkuuta 2020 Helsinki) oli suomalainen insinööri, yritysjohtaja ja professori.
Mauno Juhola syntyi konemestari Antti Nikolai Juholan ja Lempi Nummisen perheeseen. Hänen puolisonsa vuodesta 1950 oli Vuokko Onerva Telama. Juhola tuli ylioppilaaksi Tampereen lyseosta 1942 ja valmistui Teknillisestä korkeakoulusta diplomi-insinööriksi 1949. 
Juhola oli insinööritoimisto P. Aleniuksen pohjatutkimusinsinööri 1949–1951 ja Pohjavahvistus Oy:n teknillinen johtaja 1951–1959 ja toimitusjohtaja 1959–1983, Teknillisen korkeakoulun vt. professori 1967–1968 ja pohjarakennuksen ja maarakennusmekaniikan apulaisprofessori 1971–1982 ja sitten insinööritoimisto MO Juhola Oy:n konsultti. Hänellä oli myös useita asiantuntija- ja luottamustehtäviä. Sota-aikana Juhola palveli hävittäjälentäjänä.
Turun Uimarit

Turun Uimarit on turkulainen vesipalloseura. Seuran kotihalli on Impivaaran uimahalli.
Turun Uimarit on voittanut useita Suomen mestaruuksia, joista viimeisin on vuodelta 2023, jolloin Turun Uimarit voitti Espoon Cetuksen. Kausilla 2024 ja 2025 Cetus vei mestaruuden ja Turun Uimarit sai hopeaa.
Turun Uimareilla on myös juniorijoukkueita alle 14-, 16- ja 18-vuotiaille.
The Hunger Games (Original Motion Picture Score)

The Hunger Games (Original Motion Picture Score) on vuoden 2012 elokuvan "Nälkäpeli" (The Hunger Games) soundtrack. Se julkaistiin 26. maaliskuuta 2012. Albumi sisältää James Newton Howardin säveltämää orkesterin ja kuoron esittämää elokuvamusiikkia.
Tuotanto ja julkaisu.
"Nälkäpeli" on Suzanne Collinsin kirjaan perustuva dystooppinen seikkailu- ja draamaelokuva. Elokuvan taustamusiikin säveltäjäksi oli valittu alun perin yhdysvaltalainen Danny Elfman. Elfman jättäytyi kuitenkin pois projektista aikataulullisten syiden takia ja hänen tilalleen valittiin toinen yhdysvaltalainen elokuvasäveltäjä James Newton Howard. Albumin vastaavina tuottajina toimivat Howard ja T Bone Burnett. Tuotantoon osallistuivat lisäksi Jim Weidman ja Stuart Michael Thomas.
"The Hunger Games (Original Motion Picture Score)" sisältää suurimmalta osin orkesterin esittämää elokuvamusiikkia. Muutamassa kappaleessa on mukana kuoro. Kaikki albumin kappaleet esiintyvät elokuvassa lukuun ottamatta kappaletta ”The Countdown”, joka on merkitty CD-julkaisulla extramateriaaliksi.
Albumilla on lisäksi Arcade Fire -yhtyeen Win Butlerin ja Régine Chassagnen tekemä laulu ”Horn of Plenty”. Kappale on elokuvassa fasistisen Capitolin kansallislaulu. Sitä kuullaan pätkinä useita kertoja elokuvan aikana. Lauluosuudet esittää kuoro London Voices. 
"The Hunger Games (Original Motion Picture Score)" julkaistiin 26. maaliskuuta 2012. Albumi oli saatavilla CD:llä ja digitaalisesti.
Toinen soundtrack.
Elokuvalle julkaistiin myös toinen soundtrack-albumi, T Bone Burnettin tuottama "". Se sisältää eri artistien esittämiä laulettuja kappaleita, jotka ovat esiintyvät elokuvassa tai ovat sen inspiroimia.
Etyylienantaatti

Etyylienantaatti (C9H18O2) eli etyyliheptanoaatti on estereihin kuuluva orgaaninen yhdiste. Yhdistettä käytetään aromiaineena. Luonnossa sitä esiintyy useissa hedelmissä.
Ominaisuudet, valmistus ja käyttö.
Huoneenlämpötilassa etyylienantaatti on väritöntä nestettä, jonka makea tuoksu muistuttaa rypäleitä tai alkoholijuomia. Yhdiste liukenee vain vähäisessä määrin veteen, mutta liukenee paremmin useisiin orgaanisiin liuottimiin, esimerkiksi etanoliin, dietyylieetteriin ja kloroformiin.
Etyylienantaattia valmistetaan esteröimällä etanolia ja heptaanihappoa. Katalyyttinä käytetään vahvoja happoja, esimerkiksi rikkihappoa.
Etyylienantaattia käytetään juomien aromiaineena, erityisesti alkoholijuomissa keinotekoisena konjakkiaromina.
Sardinian ralli 2025

Sardinian ralli 2025 oli rallin maailmanmestaruussarjan kilpailu kaudella 2025. Kilpailu järjestiin 5–8. kesäkuuta 2025 ja kilpailun huoltopaikka oli Olbiassa.
Kilpailijat.
Kilpailuun ilmoittautui yhteensä 68 autokuntaa, jossa oli mukana Rally1-autojen (P1) lisäksi WRC2- ja WRC3-sarjoissa ajavia Rally2- ja Rally3-autoja (P2 ja P3).
Erikoiskokeet.
Kilpailussa ajettiin 16 erikoiskoetta, joiden yhteispituus oli . Rallissa oli siirtymiä ja kokonaispituus oli .
Tapahtumia.
Erikoiskokeella 2 kolme M-Sportin autoa joutui keskeyttämään: Josh McErlean keskeytti osuttuaan kiveen ja Mãrtiņš Sesks kaatoi autonsa nopeasta vauhdista. Grégoire Munster pääsi erikoiskokeen loppuun rikkoutuneen takapyörän ripustuksen kanssa, mutta joutui keskeyttämään sen jälkeen tuloksettoman korjausyrityksen jälkeen.
Thierry Neuville keskeytti johtoasemasta erikoiskokeella 5 vaurioitettuaan auton takakulmaa, jolloin takapyörän jousitus rikkoutui. Takamoto Katsuta kaatoi auton, mutta sai sen katsojien avustuksella taas pyörilleen ja pääsi jatkamaan. Myös Jourdan Serderidis kaatoi autonsa, mutta pääsi jatkamaan.
Adrien Fourmaux joutui keskeyttämään erikoiskokeella 11 kaadettuaan autonsa.
Neudenau

Neudenau on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnassa Stuttgartin suurkaupunkialueella. Etäisyys Stuttgartista on noin 58 kilometriä pohjoiseen. Neudenaun halki virtaa Jagst-joki. Jagst on Neckarin 190-kilometrinen sivujoki.
Historia.
Neudenaun vanha nimi on Busingen. Ensimmäinen asiakirjamaininta Neudenausta on vuodelta 1251 muodossa Nidenowe. Kaupungin ympärille rakennettiin muuri, jonka olemassaolosta muistuttavat edelleen keskustan kapeat kadut. Toisen maailmansodan jälkeen Neudenaun asukasluku kasvoi voimakkaasti ja kaupunki laajeni Jagst-joen molemmille rannoille.
Neudenauhun liitettiin 1970-luvulla Herbolzheim ja Siglingen. Herbolzheimista on ensimmäinen kirjallinen maininta 800-luvulta ja Siglingenistä vuonna 779 julkaistussa dokumentissa.
Talous ja liikenne.
Neudenaun suuria yrityksiä on muun muassa Böckling GmbH &amp; Co. KG. Kaupunki on viininviljelyaluetta. Neudenaun kolme rautatieliikennepaikkaa ovat Herbolzheim (Jagst), Neudenau ja Siglingen. Lähin moottoritie on kaupungin itäpuolitse kulkeva Bundesautobahn 81.
Concerned Women for America

Concerned Women for America (lyh. CWA) on yhdysvaltalainen sosiaalisesti konservatiivinen, evankelis-kristillinen naisjärjestö ja lainsäädäntöön vaikuttava järjestö. Järjestö perustettiin vuonna 1979 San Diegossa, Kaliforniassa Beverly LaHayen toimesta vastavoimaksi feministiselle liikkeelle ja National Organization for Women -järjestölle. CWA:n pääkonttori sijaitsee Washington D.C.:ssä, ja nykyinen johtaja on Penny Nance.
CWA:n toimintaan kuuluu ruohonjuuritason kampanjointi ja kongressin lainsäädäntötyöhön vaikuttaminen. Järjestö kouluttaa kirkkoja, perheitä ja yksilöitä. Järjestön esillä pitämiin ydinteemoihin kuuluvat ihmiselämän pyhyys, pornografia, koulutus, itsemääräämisoikeus, avioliitto ja perhe, Israelin tukeminen sekä uskonnonvapaus. CWA ylläpitää myös tutkimuslaitoksia, kuten "Beverly LaHaye"-insituuttia ja "Culture and Family"-instituuttia.
CWA:ta pidetään Yhdysvaltain suurimpana vaikuttamistyöhön keskittyvänä naisjärjestönä. Järjestöä on kutsuttu myös kristillisen oikeiston jättiläiseksi.
Historia.
Beverly LaHaye perusti Concerned Women for American -järjestön vuonna 1979. Organisaation tavoitteena oli edustaa konservatiivisten naisten näkemyksiä politiikassa ja kulttuurissa. LaHaye perusti järjestön vastauksena 1970-luvun feministiselle liikkeelle, jota hän piti uhkana perinteisille perheille ja kristillisille arvoille.
CWA kasvoi nopeasti kansalliseksi organisaatioksi. Vuoteen 1983 mennessä sillä oli pääkonttori Washingtonissa ja siihen kuului ainakin 200 000 jäsentä. Vuoteen 1986 mennessä osastoja 49 osavaltiossa. Järjestön rakenteessa hyödynnettiin evankelisten seurakuntien verkostoja ja naisten raamattupiirejä.
CWA on osallistunut aktiivisesti poliittiseen lobbaukseen ja oikeustoimiin. Järjestö on vienyt useita tapauksia korkeimpaan oikeuteen esimerkiksi uskonnonvapauden kysymyksissä. Se mobilisoi myös konservatiivisia äänestäjiä ja julkaisi arvioita poliittisten ehdokkaiden kannoista.
Vaikutus.
CWA järjesti 1980-luvulla mielenosoituksia ja protesteja Eagle Forumin kanssa niissä osavaltioisssa, jossa ERA-perustuslakilisäyksen ratifiointia harkittiin. CWA ja Eagle Forum onnistuivat saamaan yhteensä kaksikymmentä osavaltiota pidättäytymään ERA:n ratifioimisesta tai kumoamaan jo annettu ratifiointipäätös. CWA:n ja Eagle Forumin työn vaikutuksesta ehdotus mitätöityi.
ERA-vaikutustyön jälkeen CWA on laventanut toimintaansa. CWA on osallistunut naisjärjestönä kotimaiseen ja kansainväliseen edunvalvonta- ja organisointityöhön. CWA on antanut rahallista tukea Nicaraguan kommunisteja vastaan taistelleille contra-sisseille.
CWA:n toiminnan perusyksikkö on paikalliset rukouskillat. Järjestö on julkaissut myös "Family Voice"-lehteä, tarjonnut lainopillista apua kansailaisoikeuksien puolesta taisteleville kristityille sekä harjoittanut lainsäädännöllistä vaikutustyötä. CWA on perustanut myös Center for Traditional Women's Studies-tutkimuskeskuksen. Päivittäisen radio-ohjelman järjestö käynnisti 1990-luvun alussa.
Löwenstein

Löwenstein on kaupunki Baden-Württembergin osavaltion pohjoisosassa lounaisessa Saksassa. Se on kokonaisuudessaan ylänkömaata Heilbronnin piirikunnan kaakkoisosassa Stuttgartin suurkaupunkialueella. Etäisyys Stuttgartista on noin 38 kilometriä koilliseen. Löwensteinin elinkeinoihin lukeutuu viininviljely.
Historia.
Löwenstein mainitaan ensi kerran asiakirjassa vuonna 1123 ja kaupunkioikeudet se sai 1287. Kolmikymmenvuotinen sota oli Löwensteinille tuhoisa. Wienin kongressissa 1815 päätettiin, että Württemberg sai pitää vuodesta 1803 hankkimansa alueet, jolloin myös Löwensteinista tuli osa Württembergin kuningaskuntaa. Huhtikuun 1945 ilmapommitukset tuhosivat noin kolme neljäsosaa Löwensteinin taloista. Kaupungin vanhimpiin kuuluva talo, Freihaus, kuitenkin säästyi. Sodan jälkeen jälleenrakennus oli voimakasta. Freihaus remontoitiin perusteellisesti 1993.
Löwensteinin vanhaa arkkitehtuuria edustaa muun muassa Burg Löwenstein, jonka historia ulottuu vuosiin 1080–1090.
Liikenne.
Löwensteinin halki kulkee Bundesstraße 39.
National Religious Broadcasters

National Religious Broadcasters (lyh. NRB) on puolueeton, kansainvälinen kristillisten viestintävälineiden yhdistys. Yhdistyksen yli 1 100 jäsenjärjestöä tavoittavat miljoonia kuuntelijoita, katsojia ja lukijoita. Järjestön tehtävänä on edistää evankeliumin levittämistä sähköistä mediaa hyödyntämällä. NRB:n pääkonttori sijaitsee Washington (DC):ssä, lähellä Capitol Hilliä, ja se ylläpitää yhteistyösuhteita liittovaltion viestintäkomissioon, kongressiin, tuomioistuimiin ja toimenpanovaltaan.
Jääkiekon SM-liigakausi 2025–2026

Jääkiekon SM-liigakausi 2025–2026 on jääkiekon SM-liigan 51. kausi. KalPa lähti kauteen hallitsevana mestarina. Runkosarja alkoi 9. syyskuuta 2025 ja päättyy 17. maaliskuuta 2026.
Kaudella nähdään myös järjestelmäuudistuksia, kun sarjassa on ensimmäistä kertaa käytössä paitsiohaaston mahdollisuus sekä tuomarien hallikuulutukset.
Sarja on tuttuun tapaan marraskuussa tauolla viikon ajan, maajoukkueen pelatessa EHT-turnauksessa. 
Marraskuussa 2025 SM-liigan yhtiökokous päätti Liigan tulevasta sarjajärjestelmästä. Ensi kaudella on luvassa 18 joukkueen siirtymäkausi jonka vuoksi tämän kauden karsinnat jää pelaamatta. 
Osallistuvat joukkueet.
&lt;section begin="joukkueet" /&gt;
&lt;section end="joukkueet"&gt;&lt;/section&gt;
Sarjataulukko.
Champions Hockey Leagueen menee mestaruuden voittanut joukkue sekä runkosarjan perusteella kaksi parasta lukuunottamatta mestaria ja neljäs joukkue Spengler Cupiin.
Leny Yoro

Leny Jean-Luc Yoro (s. 13. marraskuuta 2005 Saint-Maurice) on ranskalainen jalkapalloilija, pelipaikaltaan keskuspuolustaja, joka edustaa Englannin Valioliigassa pelaavaa Manchester Unitedia.
Seurajoukkueura.
Leny Yoro syntyi 13. marraskuuta 2005 Saint-Mauricessa, Ranskassa. Hänen ensimmäinen junioriseuransa oli 6-vuotiaana Alfortville. 7-vuotiaana hän liittyi Villeneuve-d'Ascqin juniorieihin. 2017 hän liittyi Lillen akatemiaan, jossa hän pelasi vuoteen 2022 saakka. Debyyttinsä Lillen reservijoukkueessa Yoro teki vuonna 2022 ja allekirjoitti ensimmäisen ammattilaissopimuksensa Lillen kanssa 10. tammikuuta 2022. Debyyttinsä edustusjoukkuessa hän teki 14. toukokuuta 2022 Ligue 1:n ottelussa Nicea vastaan 16 vuoden, 6 kuukauden ja yhden päivän ikäisenä. Kaudella 2022–2023 hän pelasi 13 Ligue 1:n ottelua, joista avauskokoonpanossa kahdeksan peliä. Seuraavalla kaudella hän nousi vakiokokoonpanoon pelattuaan 32 liigaottelua, kahta vaille kaikki avauskokoonpanossa. Hän teki maalin syyskuussa Rennesiä ja marraskuussa Toulousea vastaan. Konferenssiliigassa hän pelasi seitsemän ottelua.
Siirtyminen Manchester Unitediin.
Leny Yoro siirtyi Manchester Unitediin 18. heinäkuuta 2024 viiden vuoden ja 52 miljoonan euron arvoisella sopimuksella. Hän oli kesällä tulleen nilkkavamman vuoksi sivussa joulukuun alkuun saakka. Hän teki debyyttinsä Valioliigassa vierasottelussa 4. joulukuuta 2024 Arsenalia vastaan. Hän tuli kentälle 59. minuutilla Harry Maguiren tilalle. Hän pelasi kauden aikana 21 valioliigaottelua, joista avauskokoonpanossa 12 peliä. Ensimmäisen maalinsa hän teki 10. huhtikuuta 2025 Eurooppa-liigan ottelussa Lyonia vastaan. Hän pelasi Eurooppa-liigassa kaikkiaan kahdeksan ottelua ja oli avauskokoonpanossa myös tappiollisessa loppuottelussa.
Maajoukkueura.
Yoro on edustanut urallaan useita Ranskan nuorisomaajoukkueita. Vuodesta 2023 lähtien hän on pelannut Ranskan U21 -ikäluokassa, jossa hän on pelannut maaliskuun 22. päivään 2025 mennessä 4 ottelua, onnistumatta maalinteossa.
While (1 less than 2)

While(1&lt;2) (lausutaan "while one is less than two") Deadmau5:n seitsemäs studioalbumi, joka julkaistiin vuonna 2014.
Albumi eroaa artistin aikaisemmasta tuotannosta mennen enemmän kokeelliseen downtempo ja ambient suuntaan. Monet albumin kappaleista julkaistiin deadmau5:n SoundCloud tilillä, kunnes ne poistettiin vuoden 2014 alussa.
Humalalampi

Humalalampi voi tarkoittaa seuraavia:
Kaplaaki (kilta)

Kaplaaki ry on Lappeenrannan-Lahden teknillisen yliopiston (LUT) tuotantotalouden opiskelijoiden kilta. Se on perustettu vuonna 1974, ja se on yksi LUT-yliopiston vanhimmista opiskelijajärjestöistä. Kaplaaki yhdistää tuotantotalouden opiskelijoita sekä edistää heidän etujaan ja yhteisöllisyyttään. Päivittäistä toimintaa ylläpitää vuosittain vaihtuva, Kaplaakin opiskelijoista koostuva hallitus. Sen kiltahuone sijaitsee Lappeenrannan kampuksella Ylioppilastalon yläkerrassa Killan jäsenmäärä kasvaa vuosittain noin 150 uudella opiskelijalla, mikä tekee siitä yhden Pohjoismaiden suurimmista tuotantotalouden ainejärjestöistä.
Historia.
Kaplaaki perustettiin vuonna 1974 Lappeenrannan teknillisen yliopiston yhteyteen, kun tarve tuotantotalouden opiskelijoiden omalle ainejärjestölle ilmeni. Se oli yksi ensimmäisistä killoista Lappeenrannassa yhdessä Armatuurin ja Koneenrakennuskillan kanssa. Kaplaaki on toiminut aktiivisesti opiskelijoiden edunvalvojana ja yhteisön rakentajana yliopiston historiassa. 
Kaplaakin täyttäessä 50 vuotta Kaplaaki julkaisi 50-vuotisen historiikkinsa, joka käsittelee koko killan historian alusta loppuun.
Toiminta.
Kaplaakin toiminta keskittyy opiskelijoiden edunvalvontaan, opintojen tukemiseen ja yhteisöllisyyden edistämiseen. Kilta järjestää monipuolisia tapahtumia, kuten sitsejä, ekskursioita ja liikuntatapahtumia.
Kaplaaki on myös aktiivinen kansainvälisessä yhteistyössä ja on jäsenenä ESTIEM-verkostossa (European Students of Industrial Engineering and Management).
Haalarit.
Kaplaakin jäsenet tunnistaa tummansinisistä haalareista, joita koristaa kolme heijastinraitaa oikeassa lahkeessa. Nämä haalarit symboloivat laadukasta opetusta ja yhteisöllisyyttä. Fuksit saavat haalarinsa killan kautta, ja ne ovat jäsenille maksuttomia.
Julkaisut ja viestintä.
Kaplaaki julkaisee kuukausittaista uutiskirjettä nimeltä "Kapula", joka sisältää tietoa tulevista tapahtumista, uutisia, työpaikkailmoituksia yms. Lisäksi kilta on aktiivinen sosiaalisessa mediassa, kuten Instagramissa, LinkedInissä, YouTubessa ja Telegramissa. Kaplaaki julkaisee vuosittain myös uusille kandiopiskelijoille fukslaakin, maisteriopiskelijoille maisterilaakin ja kansainvälisille opiskelijoille is-laakin, jonka avulla he saavat paremman käsityksen opiskelijaelämästä Lappeenrannassa ja Kaplaakin toiminnasta. 
Alumnitoiminta.
Kaplaakin alumnit ovat järjestäytyneet Kaplaakin Alumni ry:n alaisuuteen, joka perustettiin vuonna 2011. Alumnitoiminta tarjoaa valmistuneille mahdollisuuden ylläpitää yhteyttä opiskelukavereihin ja osallistua tapahtumiin, kuten vuosittaiseen Täyskymppi-tapahtumaan.
Kuikkalampi

Kuikkalampi tai Kuikkalammi voi tarkoittaa seuraavia:
Ülo Uluots

Ülo Uluots (4. helmikuuta 1930 Jõhvi, Itä-Virumaa - 18. heinäkuuta 1997, Tallinna) oli virolainen insinööri, poliitikko ja sotahistorioitsija. Hän oli Viron ensimmäinen puolustusministeri itsenäisyyden palauttamisen jälkeen 1992. 
Ülo Uluots oli syntyisin tunnetusta virolaisesta perheestä. Hänen isänsä Oskar Uluots (1904–1991) oli Viron ensimmäisen itsenäisyyden ajan upseeri. Hänen veljensä Jüri Uluots (1890–1945) oli viimeinen pääministeri ennen Neuvostoliiton miehitystä Virossa kesällä 1940.
Ülo Uluots valmistui koulusta Haapsalussa Länsi-Virossa vuonna 1949. Vuonna 1955 hän valmistui kaivosinsinööriksi Tallinnan polyteknisestä instituutista.
Vuosina 1955–1978 Uluots työskenteli Eesti Põlevkivi-öljyliuskeyhtiön palveluksessa. Vuonna 1966 hänelle myönnettiin tästä työstä Neuvosto-Viron ansioituneen insinöörin arvonimi. Vuosina 1978–1990 hän toimi rakennusmateriaalitehtaan johtajana Läänemaan Paliveressa.
Ülo Uluots aktivoitui 1980-lopulla käynnistyneen Laulavan vallankumouksen aikaan. Hän kuului keväällä 1990 valittuun viimeiseen Neuvosto-Viron aikana valittuun Korkeimpaan Neuvostoon, joka istui vuosina 1990–1992. Korkeimmasta neuvostosta tuli sen istuntokauden aikana Viron tasavallan korkein neuvosto. Valitussa Korkeimmassa Neuvostossa Uluots kuului Viron kommunistipuolueesta eronneeseen Vapaa Viro-ryhmään, joka toimi parlamentissa Itsenäisten Demokraattien ryhmänimellä Ülo Uluotsin ollessa ryhmän puheenjohtaja. Uluots oli mukana julistamassa Viroa itsenäiseksi 20. elokuuta 1991.
Itsenäisyyden jälkeen luotiin perustuslakikokous laatimaan maalle uutta perustuslaki. Uluots toimi sen varapuheenjohtajana. Itsenäistyneessä Virossa Ülo Uluots toimi kesäkuusta lokakuuhun 1992 Viron puolustusministerinä Tiit Vähin ensimmäisessä hallituksessa. Vähin hallitus muodostettiin jo vuoden 1992 tammikuussa, mutta puolustusministeriö luotiin vasta puoli vuotta myöhemmin. Uluotsia pidetään yhtenä Viron puolustusministeriön perustajista Viron itsenäisyyden palauttamisen jälkeen, joka aloitettiin 22. heinäkuuta 1992. Uluotsin vajaan puolisen vuoden ministeriyden aikana luotiin tiiviitä yhteyksiä Nato-maiden kanssa.
Vuoden 1992 Riigikogu-vaaleissa Uluotsin ei onnistunut päästä itsenäisenä ehdokkaana parlamenttiin. Vajaa kolme vuotta myöhemmin seuraavissa Riigikogu-vaaleissa hän nousi parlamenttiin kokoomuspuolueen ja kansanliiton KMÜ-ryhmittymässä.
Uluots harrasti nuoruudessaan ammuntaa isänsä ohjauksessa ja osallistui 1950-luvulla metsästysammuntakilpailuihin. Hän oli Neuvosto-Viron ampumaliiton varapuheenjohtaja vuosina 1968-1990. Myöhemmin uuden itsenäisyyden alkuvaiheessa Ülo Uluots julkaisi teoksen virolaisista toisen maailmansodan upseereista.
Ülo Uluots kuoli syöpään Tallinnassa vuonna 1997 67-vuotiaana. Hänet on haudattu Kirblaan Pärnumaalla, hänen perheensä kotikaupunkiin.
Risto Kyhälä

Risto Aarre Kyhälä (s. 11. elokuuta 1963) on suomalainen yritysjohtaja ja sijoittaja. Hän on toiminut useiden kiinteistö- ja mediayhtiöiden johdossa sekä osallistunut julkisesti yritysjärjestelyihin.
Ura.
Kyhälä toimi McDonald's Oy:ssä kehitysjohtajana vuosina 1993–1999, vastaten muun muassa liikepaikkojen hankinnasta ja ketjun kiinteistöstrategiasta. Tämä tehtävä loi pohjan hänen myöhemmälle uralleen kiinteistö- ja rakennusalan johtotehtävissä.
Kyhälä myös toimi Huoneistokeskuksen toimitusjohtajana ennen kuin yhtiö fuusioitiin Suomen SKV:n kanssa vuonna 2006. Fuusion tuloksena syntyi Realia Group (nykyinen Retta Group), ja Kyhälä nimitettiin uuden yhtiön toimitusjohtajaksi syyskuussa 2006, jatkaen samalla Huoneistokeskuksen johdossa.
Vuonna 2012 hän siirtyi Sanoma Newsin kaupalliseksi johtajaksi vastaten konsernin mediamyynnistä ja brändihallinnasta. Myöhemmin Kyhälä toimi asuntosijoitusyhtiö Avara Oy:n hallituksen puheenjohtajana vuosina 2012–2023.
Kyhälä on ollut keskeisessä asemassa Kiinteistömaailma Oy:ssä, ensin toimitusjohtajana ja myöhemmin hallituksen puheenjohtajana. Hän vetäytyi toimitusjohtajan tehtävästä elokuussa 2023.
Toukokuussa 2025 Kyhälä osallistui Metro Areenan omistusjärjestelyihin. Hän toimi suomalaisen sijoittajaryhmän edustajana ja hankki areenan omistavan Re Stadium Oy:n koko osakekannan.
Urheilu-ura.
Nuoruudessaan Kyhälä menestyi seiväshypyssä. Hän voitti B-poikien Suomen mestaruuden vuonna 1979 ja hyppäsi 452 cm tuloksen, joka oli tuolloin ikäluokan Suomen ennätys sekä Euroopan vuoden paras tulos.
Vapaa-aika.
Kyhälällä on juuret Kuusamossa, ja hän viettää vapaa-aikaa Rukalla, missä yhdistää työn ja vapaa-ajan. Koronapandemian aikana hän teki toimitusjohtajatyötä etänä Rukalta käsin ja on puhunut etätyön mahdollisuuksista maaseudun elinvoimaisuuden ja ilmastopolitiikan kannalta.
Hän on aktiivinen metsästäjä ja on osallistunut muun muassa hirvijahteihin Kuusamon yhteismetsässä sekä metsästysmatkoihin Etelä-Afrikassa. Lisäksi hän on perustanut Helsinkiin Kuusamo-huoneen, jossa kuusamolaiset taiteilijat voivat esitellä töitään.
Allante

Allante (, myös , , ) oli antiikin aikainen kaupunki ja kaupunkivaltio ("polis") Makedoniassa nykyisen Kreikan alueella. Se sijaitsi nykyisen Chalkidónan kaupungin paikalla.
Maantiede.
Allanten kaupunki sijaitsi Bottiaiassa, joka tunnettiin roomalaisella kaudella Emathiana, kaakkoon Pellasta ja hieman länteen Aksios-joesta.
Allanten kaupunkivaltioon kuuluneen alueen kokoa ei tunneta. Se rajautui luoteessa Pellan alueeseen, pohjoisessa Ikhnain alueeseen ja idässä Aksioksen toisella puolella sijainneen Herakleian alueeseen.
Historia.
Allanten perustivat makedonialaiset klassisella kaudella 400-luvulla eaa., jotta Ikhnain yhteys merelle katkeaisi. Kaupunki säilyi olemassa roomalaiselle kaudelle saakka. Thukydides käyttää kaupungista nimimuotoa "Atalanta". Nimimuotoa "Allante" käyttävät Plinius vanhempi ja Stefanos Byzantionlainen.
Kaupungista ei ole säilynyt juurikaan jäänteitä, sillä ne tuhoutuivat ensimmäisen maailmansodan sotatoimissa ja tämän jälkeen nykyisen kaupungin rakentamisen yhteydessä vuodesta 1922 lähtien.
Apsalos

Apsalos (, ) oli antiikin aikainen kaupunki Makedoniassa nykyisen Kreikan alueella. Klaudios Ptolemaioksen mukaan se sijaitsi Almopiassa, mutta sen tarkempaa sijaintipaikkaa ei tiedetä.
Ibrahim Biari

Ibrahim Biari (k. 31. lokakuuta 2023) oli palestiinalaisen äärijärjestön Hamasin komentaja. 
Ura Hamasissa.
Biari komensi Izz ad-Din al-Qassam -prikaattien keski-Jabalian pataljoonaa Israelin-Palestiinan konfliktissa.
Kuolema.
Biari kuoli 31. lokakuuta 2023 israelilaisten operaatioon "Rautamiekat (engl. Iron Swords)" kuuluvassa ilmaiskussa Gazassa Jabalia-pakolaiskeskuksen maastossa. Israelin asevoimat väitti Biarin kuolleen iskussa. Hamasin tiedottajat kielsivät väitteet.
Östadkulle

Östadkulle on taajama Vårgårdan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 437 asukasta vuoden 2023 lopussa.
Horla

Horla on taajama Vårgårdan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 250 asukasta vuoden 2023 lopussa.
Vargön

Vargön on taajama Vänersborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 4 942 asukasta vuoden 2023 lopussa.
Brålanda

Brålanda on taajama Vänersborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 461 asukasta vuoden 2023 lopussa.
Frändefors

Frändefors on taajama Vänersborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 605 asukasta vuoden 2023 lopussa.
Nordkroken

Nordkroken on taajama Vänersborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 457 asukasta vuoden 2023 lopussa.
Katrinedal

Katrinedal on taajama Vänersborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 374 asukasta vuoden 2023 lopussa.